पाकिस्तान दण्ड संहिता
पाकिस्तान दण्ड संहिता (उर्दू : تعزیرات پاکستان مجموعہ , देवनागरीकृत : मज्मूआ़-ए-ताआ़जीरात-ए-पाकिस्तान ), पाकिस्तान के अन्दर पाकिस्तान के किसी भी नागरिक द्वारा किये गये लगभग अपराधों की परिभाषा व दण्ड का प्रावधान करती है। 1947 में पाकिस्तान के निर्माण के पश्चात् पाकिस्तान को एक ही दण्ड संहिता विरासत में मिली और बाद में विभिन्न सरकारों द्वारा कई संशोधनों के पश्चात् पाकिस्तान में अब यह इस्लामी और अँग्रेजी विधानों का मिश्रण है। वर्तमान में, पाकिस्तान दण्ड संहिता अभी भी प्रभावी है और इसे पाकिस्तान की संसद् द्वारा संशोधित किया जा सकता है।